श्री वेंकटेश मंदिर से शोभायात्रा आज निकलेगी
मजीठारोड स्थित श्री मुक्तिनारायण धाम श्री वेंकटेश मंदिर तिरुपति बाला जी धाम मंदिर में चल रहे श्री ब्रह्मोत्सव के दौरान बुधवार को भगवान का श्री गोवर्धनधारी शृंगार किया गया। जिसे देखकर सभी भक्तजन भाव विभोर हो गए। इससे पहले वृंदावन से आए कारीगरों की ओर से इंदौर से मंगवाए फूलों से भगवान का फूल बंगला बनाया गया। जबकि मंदिर के पंडितों की ओर से पूर्ण विधिविधान से पूजा अर्चना की गई। शाम के समय पंडितों की ओर से भगवान का श्री गोवर्धनधारी शृंगार किया गया।
अंत में बांके लाल और विनय मेहरा की ओर से श्री वेंकटेश जी का गुणगान करके सभी को मंत्रमुग्ध किया गया। इस मौके पर चरणजीत अग्निहोत्री और चरणजीत भास्कर ने बताया कि 2 मार्च को सुबह 10 बजे फूलों से सजे रथ पर श्री वेंकटेश भगवान को विराजमान करके विशाल शोभा यात्रा निकाली गई। मंदिर से शुरु होकर यात्रा 27 फुट रोड, मजीठा रोड, हरिमंदिर वाली रोड, गोपाल मंदिर, सहज इन्क्लेव, घालामाला चौक, मजीठा रोड से देर शाम वापस पहुंचेगी। शाम के समय भगवान का विवाह श्री देवी भू देवी के साथ किया होगा। इस मौके पर रामप्रकाश गोयंका, धर्मपाल पराशर, रवि शर्मा, भारत भूषण गुप्ता, सुभाष शर्मा, कृष्णदेव अग्निहोत्री, नरिंदर शर्मा, अनिल मल्होत्रा, सुदेश शर्मा, लश्करी राम, राम कुमार आदि मौजूद थे।
श्री मुक्तिनारायण धाम श्री वेंकटेश मंदिर तिरुपति बाला जी धाम मंदिर में श्री गोवर्धन गिरिधारी की अारती की गई।
awa_Deva hin_Deva hin_Deva awa_Deva